I løbet af [[Kridt (geologisk periode)|Kridt]]-perioden blev aflejringerne i Nordsø-bassinet efterhånden domineret af [[Kalk (mineral)|kalk]], i den centrale del i form af [[skrivekridt]] (8), som længere mod nord afløstes af [[mergel]] og skifer. Selvom skrivekridt er meget finkornet, er det samtidig forholdsvis [[Pore (jord)|porøst]], og dermed potentielt en reservoirbjergart. Saltlagene fra Zechstein begyndte i Sen Jura i forbindelse med den tektoniske aktivitet at samles i søjleformede strukturer, [[saltdiapir]]er, som pressede de overliggende lag opad, og skrivekridtlagene blev herved gennemsat af en mængde sprækker, som gør lagene væsentlig mere permeable.<ref name=":0" />
Geologi